kalixlouiis/myanmar-wikipedia-corpus huggingface dataset:
၂၀၁၆ တွင်မူ၊ သူ၏ ပထမဆုံး အဓိကဇာတ်ရုပ်ရသည့် ကေဘီအက်စ်၂ ၏ မူးရင်းကျောင်းတော်၌ ပါဝင်သရုပ်ဆောင်ထားသည်။
အနုပညာခရီး ၂၀၀၅-၂၀၁၁၊ အစ ဒဏ္ဍာရီ၊ မင်းကြီးဆယ်ဂျုံး၊ အီဂျီမဲပြန်လာခြင်းနှင့် ဘုရင်မဆွန်ဒွတ်စသော ဇာတ်အိမ်ကြီးမားသော ထုတ်လုပ်ရေးများစွာ၌ ပါဝင်ခွင့်ရခဲ့သည်။
ဂျပန်ကာတွန်း ဇကုရနဂါးကို မှီငြမ်းသော စာကြမ်းပိုး၌ စတင်ကျော်ကြားလာသည်။
၂၀၁၁ ၌ သူနှင့် ကေပေါ့အဆိုတော် ယူးဒူဂျူး(ဘီတူးအက်စ်တီအဖွဲ့မှ)တို့သည် ဂျေတီဘီစီ အခပေးချယ်နယ်မှ လွှင့်သော Music on Top တေးဂီတအစီအစဉ်၌ တင်ဆက်သူ လုပ်သည်။
၂၀၁၂-၂၀၁၇၊ လူကြိုက်များလာခြင်း thumb|In November 2013 ၂၀၁၂ ၌ ဂျပန်မန်ငကာတွန်း ဟာနကိမိကို မှီငြမ်းသော လှပသောမင်းသို့၌ ရှုအိချိ နကတုစ်နေရာ၌ ပူးတွဲသရုပ်ဆောင်သည်။
ဆယ်လီဘောအသင်း အက်ဖ်စီသူရဲကောင်းများ၏ အဖွဲ့ဝင် ဖြစ်သည့်နှင့်အညီ ဘောကန်အခန်းများ၌ လူစားမထိုးဘဲ ကိုယ်တိုင် ကန်သည်။
ပြည်တွင်း၌ ပြသစဉ်က အမှတ်သိပ်ရမသော်လည်း လှပသောမင်းသို့သည် စင်္ကာပူ၊ မလေးရှား၊ ထိုင်ဝမ်နှင့် တရုတ်တို့တွင် လီကို ကိုရီးယားကြယ်ပွင့်အဖြစ် လူသိများစေခဲ့သည်။
လျှို့ဝှက်စွာ၊ကြီးမြတ်စွာ၌ အထက်တန်းကျောင်းသားရုပ်ဖျက်ထားသော စပိုင်အဖြစ်သရုပ်ဆောင်ရာ အထူးပေါက်သွားသည်။
ထိုကား၏ဇာတ်ဝင်တေး "Ode to Youth" ကိုလည်း လီကိုယ်တိုင်ဆိုသည်။
ယွန်ပြောင်းဒုတိယတိုက်ပွဲအကြောင်း ရိုက်ကူးထားသော ၂၀၁၅ ရေတပ်သဲဖို ဇာတ်ကား မြောက်ပိုင်းကန့်သတ်မျဉ်း၌ သရုပ်ဆောင်ရာ ၎င်းရုပ်ရှင်သည် လက်မှတ်ပေါင်း ၆၀၂၄၈၉၄ စောင်(အသားတင်အမြတ် ၃၈၉၄၅၂၃၁ ဒေါ်လာ) ရောင်းရခဲ့ကာ၊ ၂၀၁၅ ၏ လူကြည့်အများဆုံးကိုရီးယားရုပ်ရှင် ဖြစ်ခဲ့သည်။
၂၀၁၆ ၌ လူငယ်ကြိုက်ဇာတ်လမ်း မူးရင်းကျောင်းတော်ကို ရိုက်ကူးရာ မူလက အပိုင်း ၂၀ စီစဉ်ထားသော်လည်း ရိတ်အမှတ်နည်းသည့်အတွက် ၁၆ ပိုင်းသို့ လျှော့ချခဲ့ရသည်။
ရန်ကုန်တိုင်းမ် () သည် ဗြိတိသျှကိုလိုနီခေတ်တွင် မြန်မာနိုင်ငံ၊ ရန်ကုန်မြို့၌ အင်္ဂလိပ်ဘာသာဖြင့် အပတ်စဉ် ထုတ်ဝေသော သတင်းစာဖြစ်သည်။
နောက်ခံအကျဉ်း ရန်ကုန် ခရော်နီကယ်မှာ လူးဝစ်မှ အခြားရှေ့နေ မာရှယ် (H. Marshall) အား ရောင်းပြီးသည့် ၁၈၅၄ နောက်ပိုင်း ဗြိတိသျှကုန်သည်များဘက်မှ ရပ်ကာ အထက်မြန်မာပြည်ကို သိမ်းရန် လှုံ့ဆော်နေ၍ နာမည်ပျက်လာသည်။
ခြောက်လခန့်သာ ထုတ်ပြီး ကုန်သည်ဖြစ်သူ ဂေါ့ဖရိ (R. Godfree) ထံ လက်လွှဲသည်။
ဂေါ့ဖရိက ပဲခူးဂေဇက် (Pegu Gzaette) အမည်နှင့် စမ်းထုတ်သော်လည်း မရ။
ထိုနှစ်တွင်ပင် အိုင်းရစ်လူမျိုး ရှေ့နေ ဂျော့ကာရင် (George Curran) ကို ပြန်ရောင်းသည်။
ကာရင်က သတင်းစာလုပ်ငန်းကို စိတ်ပါသူဖြစ်၍ ကိုယ်တိုင် စာတည်းလုပ်သည့်နည်းတူ ကာလကတ္တားမှ စာတည်းကိုလည်း ခေါ်သုံးသည်။
သို့သော်လည်း အရောင်းတက်မလာ။
ကာရင်မှ ရှေ့နေ နယူတန် (Newton)၊ ထိုမှသည် ဆေးစပ်ရောင်းသူ ဒေါ်ဆင် (Dawson) လက်သို့ ရောက်လာသည်။
ရန်ကုန်တိုင်းမ် ထုတ်ဖြစ်ပုံ ဒေါ်ဆင်လက်ထက်တွင် မြေယာကိစ္စ၌ အစိုးရနှင့် အာဘော်ကိုက်အောင် ရေးသဖြင့် အစိုးရနှင့် ပနံသင့်သည်။
၁၈၅၃ ခု၊ ဇွန်လ ၂ ရက်တွင် ရန်ကုန်တိုင်းမ်ဟူ၍ နာမည်ပြောင်းသည်။
၁၈၆၉ ခုတွင် ဒေါ်ဆင်ထံမှ အက်စ်ဂျေဆက် (S. J. Seth)၊ ၁၈၈၅ ခုတွင် ဆက်ထံမှ အိုဘရိုင်ယင် (William O'Brien)၊ ၁၉၁၅ ခုတွင် အိုဘရိုင်ယင်ထံမှ စကော့လူမျိုး ဂျော့ဘရောင်း (George A. Brown) တို့ အဆင့်ဆင့် လက်လွှဲ ဝယ်ကြသည်။
၁၉၀၆ ခုတွင် အိုဘရိုင်ယင် သေသော် ကျန်ရစ်သော ဇနီးနှင့်သားများက အက်စ် ဝီလီယံ (S. Williams) ကို တိုက်မန်နေဂျာ ခန့်သည်။
နောက် ချန်နန်း အာနိုး (Channing Arnold) စာတည်း ဖြစ်လာသည်။
စတုတ် (T. L. Stokes)၊ အီဗာရက် (A. E. C. Everath)၊ ဂျက်ဆင် (P. W. Jackson) နှင့် ဝုစတာ (A. H. Wooster) တို့ကို သတင်းစာဆရာခန့်ပြီး ဝုစတာသည် မြန်မာနိုင်ငံ၏ ပထမဆုံးသတင်းထောက် ဖြစ်ခဲ့သည်။
(ယခင် ပြန်ကြားရေးဌာနခွဲ ရေဒီယိုသတင်းအယ်ဒီတာချုပ်) ဦးစိန်မှာ မြန်မာထဲမှ ပထမဆုံးသတင်းထောက် ဖြစ်သည်။
ထုတ်ဝေမှုနှုန်း သတင်းစာအား အစပထမတွင် ရက်သတ္တပါတ် ၁ ခုတွင် ၂ ကြိမ်ထုတ်ဝေခဲ့ရာမှာ ၁၈၆၈ ခုနှစ်တွင် ထုတ်ဝေမှုနှုန်းမြင့်တက်လာကာ တစ်ပါတ်လျှင် ၃ ကြိမ်ထုတ်ဝေခဲ့သည်။
နောက် ၁၈၈၃ တွင် နေ့စဉ်ထုတ်ဝေလာခဲ့သည်။
အိုဘရိုင်ယင် ဆုံးသည့်နောက် တိုက်မန်နေဂျာဖြင့် ကြပ်ကြပ်မတ်မတ် လုပ်ကိုင်ရာ တနေ့ ၂ စောင် ထုတ်ရသည်အထိ အထူးရောင်းကောင်းသည်။
ဒုတိယကမ္ဘာစစ်မဝင်မီ ညနေသတင်းစာ ဖြစ်သွားသည်။
အထုတ်ရပ်ခြင်း စစ်ပြီးနောက် ၁၉၄၅ ခုတွင် ပြန်မထုတ်တော့ဘဲ ရပ်စဲသွားသည်။
ကိုးကား ပြင်ပလင့်များ The Rangoon Times on OpenLibrary The Rangoon Times entry in Classify The Rangoon Times in the catalog of the National Library of Australia Category:မြန်မာ သတင်းစာများ။
ဓမ္မပဒ တရားဒေသနာတော်တွင် သဘောတူရာ ပေါင်းစပ်ထားသော ဝဂ် (၂၆) ဝဂ် ရှိသည်။
လူအမျိုးမျိုးတို့၏ စိတ်သဘောထားအမျိုးမျိုးကို လိုက်၍ မြတ်စွာဘုရားဟောကြားတော်မူခဲ့သော တရားပေါင်းစုံ ပါရှိသဖြင့် တရားတော် ညွန့်ပေါင်းကျမ်းလည်း ဖြစ်သည်။
ယမကဝဂ် ဤလောက၌ ရန်တုံ့မူခြင်းဖြင့် ရန်သူတို့သည် ဘယ်အခါမျှ မငြိမ်းအေးနိုင်ကုန်။
ရန်မတုံ့မူခြင်းဖြင့်သာ ရန်အေးနိုင်ကုန်၏။
ဤသဘောကား ရှေးရိုးစဉ်လာ ဓမ္မတာပင်တည်း။
မကောင်းမှုပြုသောသူသည် ဤဘဝ၌ စိုးရိမ်ရ၏။
တမလွန်ဘဝ၌ စိုးရိမ်ရ၏။
ပစ္စုပ္ပန် တမလွန် နှစ်တန်သော ဘဝတို့၌ စိုးရိမ်ရ၏။
ထိုသူသည် မိမိ၏ ညစ်နွမ်းသော ကံကိုသိ၍ စိုးရိမ်ရ၏။
ပူပန်ရ၏။
အပ္ပမာဒဝဂ် ထကြွလုံ့လရှိသောသူ၊ သတိရှိသောသူ၊ စင်ကြယ်သော ကံသုံးပါး ရှိသောသူ၊ စူးစမ်းဆင်ခြင်၍ ပြုလေ့ရှိသောသူ ၊ ဣန္ဒြေကို စောင့်စည်းသောသူ၊ တရားသဖြင့်အသက်မွေးသောသူ၊ မမေ့မလျော့သောသူအား အခြံအရံ အကျော်အစောသည် တိုးပွား၏။
ပညာမဲ့၍ မိုက်သောသူတို့သည် မေ့လျော့ခြင်းကို အားထုတ်ကြကုန်၏။
ပညာရှိသည်ကား မမေ့လျော့ခြင်းကို အမြတ်ဆုံးသော ဥစ္စာကဲ့သို့ စောင့်ရှောက်၏။
စိတ္တဝဂ် အလွန်တရာ မြင်နိုင်ခဲထသော၊ အလွန်တရာ သိမ်မွေ့ထသော၊ အလိုရှိရာ အာရုံ၌ ကျရောက်ကျက်စားလေ့ရှိသော စိတ်ကို ပညာရှိသည် စောင့်ရှောက်ရာ၏။
စောင့်ရှောက်ထားအပ်သော စိတ်သည် ချမ်းသာသုခကို ဆောင်ရွက်၏။
ပုပ္ဖဝဂ် သူတစ်ပါး၏ မသင့်လျော်သော အပြစ်ဒေါသကို မကြည့်ရှုရာ။
သူတစ်ပါးတို့၏ ကောင်းမှု မကောင်းမှု ပြုမပြုကို မကြည့်ရှုရာ။
မိမိ၏ ကောင်းမှု မကောင်းမှု ပြုမပြုကိုသာလျှင် ကြည့်ရှုရာ၏။
ပန်းတို့၏ ရနံ့သည် လေညာသို့ မရောင်နိုင်ပေ။
စန္ဒကူး၊ တောင်ဇလပ်၊ ကြက်ရုန်းတို့၏ ရနံ့သည်လည်း လေညာသို့ မရောက်နိုင်ပေ။
သူတော်ကောင်းတို့၏ သီလတည်းဟူသော ရနံ့သည်ကား လေညာသို့ ရောက်နိုင်၏။
သူတော်ကောင်းတို့၏ ဂုဏ်သတင်းသည် အရပ်မျက်နှာအားလုံးသို့ သင်းပျံ့လွှမ်းမိုးနိုင်၏။
ဗာလဝဂ် လူမိုက်တို့သည် မိမိမိုက်သည့် အပြစ်ကို သိ၏။
ထိုသို့ သိခြင်းကြောင့် ပညာရှိ ဖြစ်နိုင်သေး၏။
လူမိုက်သည် ငါပညာရှိဟု မိမိစိတ်ကို အထင်ရောက်ပါမူကား ထိုသူကို လူမိုက်စင်စစ်ဟု ခေါ်ဆိုရပေမည်။
ယောက်မသည် ဟင်း၏ အရသာကို မသိသကဲ့သို့ လူမိုက်သည် အသက်ရှည်သမျှ ကာလပတ်လုံး ပညာရှိကို ဆည်းကပ်နေသော်လည်း သူတော်ကောင်းတရားကို မသိနိုင်ချေ။
လျှာသည် ဟင်း၏ အရသာကို ချက်ချင်းသိသကဲ့သို့ သိကြားလိမ္မာသောသူသည် ပညာရှိကို တစ်ခဏမျှ ဆည်းကပ်ရစေကာမူ သူတော်ကောင်း တရားကို လျင်မြန်စွာ သိနိုင်၏။
ပဏ္ဍိတဝဂ် ဆုံးမရာ၏။
ကြိုတင်ဆုံးမရာ၏။
မကောင်းသော အပြုအမူတို့မှလည်း တားမြစ်ရာ၏။
ထိုသို့ဆုံးမတတ်သောသူကို သူတော်ကောင်းတို့ ချစ်ခင်မြတ်နိုးအပ်၏။
သူတော်ကောင်း မဟုတ်သူတို့ကား မချစ်ခင် မနှစ်သက်ကြပေ။
ယုတ်မာသော မိတ်ဆွေတို့ကို မဆည်းကပ်ရာ။
ယုတ်မာသော ပုဂ္ဂိုလ်တို့ကို မဆည်းကပ်ရာ။
မိတ်ဆွေကောင်းတို့ကို ဆည်းကပ်ရာ၏။
ပုဂ္ဂိုလ်မြတ်တို့ကို ဆည်းကပ်ရာ၏။
တစ်ခဲနက်သော ကျောက်တောင်သည် အရပ်လေးမျက်နှာမှ လာသောလေကြောင့် မတုန်လှုပ်သကဲ့သို့ ပညာရှိတို့သည် ချီးမွမ်းခြင်း၊ ကဲ့ရဲ့ခြင်းတို့ကြောင့် မတုန်လှုပ်ကြကုန်။
အရဟန္တဝဂ် တရားကို ကောင်းမွန်စွာသိ၍ ကိလေသာမှ လွတ်ပြီးသော ငြိမ်သက်သော တာဒိဂုဏ်နှင့် ပြည့်စုံသော ထိုရဟန္တာ၏ စိတ်သည် ငြိမ်သက်၏။
နှုတ်အမူအရာသည်လည်းကောင်း၊ ကိုယ်အမူအရာသည်လည်းကောင်း ငြိမ်သက်၏။
သဟဿဝဂ် သီလရှိသော ပုဂ္ဂိုလ်အား ရိုသေစွာ ရှိခိုးလေ့ရှိသော၊ အသက်ကြီးသော၊ ဂုဏ်သိက္ခာကြီးသော ပုဂ္ဂိုလ်တို့အား အရိုအသေပေးလေ့ရှိသောသူအား အသက်ရှည်ခြင်း၊ အဆင်းလှခြင်း၊ ချမ်းသာခြင်း၊ ခွန်အားကြီးခြင်းဟူသော အကျိုးတရားလေးပါးတို့ တိုးပွားကြကုန်၏။
ပါပဝဂ် စိတ်သည်မကောင်းမှု၌ မွေ့လျော်တတ်၏။
ကောင်းမှုပြုသောသူအား နှုန့်နှေးတတ်ရကား စိတ်ကိုမကောင်းမှုမှ တားမြစ်ရာ၏။
ကုသိုလ်ကောင်းမှုကို ဆောလျင်စွာ ပြုရာ၏။
အနည်းငယ်မျှသော မကောင်းမှုသည် အကျိုးသက်ရောက်လာလိမ့်မည် မဟုတ်ဟူ၍ မကောင်းမှုကို အထင်မသေးရာ။
မိုးရေမိုးပေါက်တို့ ကျဖန်များသောအခါ ရေအိုးသည် ပြည့်လာဘိသကဲ့သို့ အနည်းငယ်မျှသော မကောင်းမှုများကို ဆည်းပူးဖန် များလတ်သော် လူမိုက်သည် မကောင်းမှုဖြင့် ပြည့်၏။
ဒဏ္ဍဝဂ် တစ်စုံတစ်ယောက်ကိုမျှ ကြမ်းတမ်းသော စကားကို မဆိုရာ။
အဆိုခံရသူတို့သည် သင့်ကို တုံ့ပြန်၍ ဆိုရာ၏။
ချုပ်ချယ်သော စကားသည် ဆင်းရဲခြင်း၏ အကြောင်းတည်း။
သူတစ်ပါးကို ဒဏ်ခတ်လျှင် သင့်ထံသို့ အတုံ့အလှည့် ဒဏ်များရောက်လာကြကုန်ရာ၏။
ဇရာဝဂ် အကြားအမြင်နည်းလှသော ဤယောက်ျားသည် နွားလားကဲ့သို့ အချည်းနှီး ကြီးထွားလာ၏။
ထိုယောက်ျားသည် အသားတို့သာ တိုးပွားလာ၏။
ပညာမူကား မတိုးပွားချေ။
အတ္တဝဂ် သူတစ်ပါးကို ဆုံးမသည့်အတိုင်း မိမိကိုယ်ကို လိုက်နာပြုကျင့်ရာ၏။
မိမိကိုယ်တိုင် ယဉ်ကျေးပြီးမှသာသူတစ်ပါးကို ဆုံးမရာ၏။
မိမိကိုယ်တိုင် ယဉ်ကျေးအောင် ဆုံးမခြင်းသည် ခဲယဉ်းစွတကား။
ကျောက်မှဖြစ်သော စိန်သည် မိမိမှီရာ ကျောက်ကို ထွင်းဖောက်ဖျက်ဆီး သကဲ့သို့ မိမိသည် ပြုအပ်သော၊ မိမိကြောင့် ဖြစ်ပေါ်လာသော မကောင်းမှုသည် မိမိတည်းဟူသော ပညာမဲ့သူကို ဖျက်ဆီး၏။
လောကဝဂ် သုစရိုက်တရားကို ကျင့်ရာ၏။
ဒုစရိုက်တရားကို မကျင့်ရာ။
တရားကို ကျင့်သောသူသည် ဤလောက၌ လည်းကောင်း၊ တမလွန်လောက၌ လည်းကောင်း ချမ်းသာစွာနေရ၏။
သစ္စာတရား တစ်ခုကို ကျော်လွန်၍ မုသားစကားဆိုလေ့ရှိသော နောင်ဘဝအတွက် ဆင်ခြင်စဉ်းစားခြင်း အလျှင်းမရှိသောသူအား မပြုနိုင်မည့် မကောင်းမှုဟူသည် မရှိနိုင်ချေ။
ဗုဒ္ဓဝဂ် အကြင်သူသည် မြတ်စွာဘုရားကိုလည်းကောင်း၊ တရားတော်ကိုလည်းကောင်း၊ သံဃာတော်ကိုလည်းကောင်း ကိုးကွယ်ဆည်းကပ်၏။
ထိုသူသည် ဒုက္ခ၊ ဒုက္ခ၏ ဖြစ်ပေါ်ကြောင်း၊ ဒုက္ခ၏ လွတ်မြောက်ရာ၊ ဒုက္ခ၏ ချုပ်ငြိမ်းရာသို့ ရောက်စေတတ်သော မြတ်သောအင်္ဂါရှစ်ပါး ရှိသော မဂ္ဂသစ္စာဟူသော အရိယမဂ္ဂသစ္စာလေးပါးတို့ကို မဂ်ပညာဖြင့် ကောင်းစွာသိနိုင်၏။
သုခဝဂ် လူမိုက်နှင့် ပေါင်းသင်း၍ လှည့်လည်သွားလာနေရသောသူသည် အချိန်ကြာမြင့်စွာ စိုးရိမ်ရ၏။
လူမိုက်တို့နှင့် ပေါင်းသင်းနေရခြင်းသည် ရန်သူနှင့် ပေါင်းသင်းနေရသကဲ့သို့ အခါခပ်သိမ်း ဆင်းရဲရ၏။
ပညာရှိသူနှင့် ပေါင်းသင်းရခြင်းသည် ဆွေမျိုးတို့နှင့် ပေါင်းသင်းရသကဲ့သို့ ချမ်းသာ၏။
ပီယဝဂ် သီလနှင့်လည်းကောင်း၊ ဉာဏ်ပညာနှင့်လည်းကောင်း ပြည့်စုံသော တရား၌တည်သော၊ အမှန်တရားကို သိတတ်သော၊ မိမိပြုရမည့်ကိစ္စကို သိတတ်သောသူကို လူအပေါင်းသည် ချစ်ခင်မြတ်နိုး၏။
ကောဓဝဂ် "အိုအတုလ"၊ ကဲ့ရဲ့ခြင်းသည် ရှေးရိုးစဉ်လာပေတည်း။
ဤ ကဲ့ရဲ့ခြင်းသည် ယခုမှ ဖြစ်ပေါ်လာသည် မဟုတ်ချေ။
ဆိတ်ဆိတ်နေသူကိုလည်း ကဲ့ရဲ့ကြကုန်၏။
များစွာဟောပြောသူကိုလည်း ကဲ့ရဲ့ကြကုန်၏။
ချင့်ချိန်ပြောသူကိုလည်း ကဲ့ရဲ့ကြကုန်၏။
လောက၌ အကဲ့ရဲ့ မခံရသူဟူ၍ မရှိချေ။
လုံးလုံးလျားလျား အကဲ့ရဲ့ခံရသူသည်လည်းကောင်း၊ လုံးလုံးလျားလျား အချီးမွမ်းခံရသူသည်လည်းကောင်း၊ ရှေးယခင်က မရှိခဲ့ဖူးချေ။
နောင်မှာလည်းရှိလာမည် မဟုတ်ချေ။
ယခုလည်း မရှိပါချေ။
မလဝဂ် စာပေကျမ်းဂန် အတတ်ပညာတို့သည် သင်အံရွတ်ဖတ်မှု မပြုခြင်းလျှင် ပျက်စီးကြောင်း အညစ်အကြေး ရှိကုန်၏။
အိမ်တို့သည် ဂရုစိုက်ခြင်း မပြုလျှင် ပျက်စီးကြောင်း အညစ်အကြေး ရှိကုန်၏။
မေ့လျော့ခြင်းသည် စောင့်ရှောက်သူတို့၏ ပျက်စီးကြောင်း အညစ်အကြေး ဖြစ်၏။
ပျင်းရိခြင်းသည် အဆင်းလှခြင်း၏ ပျက်စီးကြောင်း အညစ်အကြေး ဖြစ်၏။
ဓမ္မဋ္ဌဝဂ် မချွတ်မယွင်း တရားနှင့်အညီ သူတစ်ပါးတို့ကို အနိုင်အရှုံး ဆုံးဖြတ်ပေးသော ပညာရှိကို တရားစောင့်သော၊ တရား၌တည်သော တရားသူကြီးဟု ဆိုအပ်၏။
ငြူစူတတ်သော၊ ဝန်တိုတတ်သော၊ ကောက်ကျစ်စဉ်းလဲတတ်သောသူသည် ကောင်းသောစကားကို ပြောဆိုကာမျှဖြင့်လည်းကောင်း၊ ရုပ်အဆင်း လှပကာမျှဖြင့်လည်းကောင်း ကောင်းသောသဘောရှိသည် မမည်ပေ။
မဂ္ဂဝဂ် ဝစီဒုစရိုက်ကို ရှောင်ကြဉ်ခြင်းဖြင့် နှုတ်ကို စောင့်ရှောက်ရာ၏။
စိတ်ဖြင့် မနောဒုစရိုက်ကို ကောင်းစွာ စောင့်စည်းရာ၏။
ကိုယ်ဖြင့်လည်း အကုသိုလ်ကို မပြုရာ၏။
ထို ကမ္မပထတရားသုံးပါးတို့ကို သုတ်သင်ပြီးလျှင် ဘုရားရှင်ဟောကြားတော်မူသော မဂ်ကို ပြီးစေရာ၏။
ပကိဏ္ဏကဝဂ် သူတစ်ပါးအား ဆင်းရဲကို ဖြစ်စေလျက် မိမိ၏ ချမ်းသာကို အလိုရှိသောသူသည် ရန်နှင့်ရန်ချင်း ရောနှောခြင်းဖြင့် ရန်မှမလွတ်နိုင်ချေ။
နိရယဝဂ် ရှက်စရာမဟုတ်သည်၌ ရှက်တတ်ကုန်၍ ရှက်စရာမဟုတ်သည်၌ ရှက်တတ်ကုန်သော မှားသောအယူရှိကုန်သော သတ္တဝါတို့သည် ဒုက္ခိတဘဝသို့ ရောက်ကြကုန်၏။
နာဂဝဂ် ယဉ်ကျေးသော ဆင်၊ မြင်း စသည်တို့ကိုသာ ပွဲသဘင်သို့ ဆောင်ယူကုန်၏။
ယဉ်ကျေးပြီးသော ဆင်၊ မြင်း စသည်တို့ကိုသာ မင်းသည် စီး၏။
ကျူးလွန်စော်ကားသော စကားကို သည်းခံနိုင်သောသူသည် ယဉ်ကျေးပြီးဖြစ်၍ လူတို့တွင် အမြတ်ဆုံး ဖြစ်၏။
တဏှာဝဂ် စည်းစိမ်ဥစ္စာတို့သည် ပညာမဲ့သူကို ဖျက်ဆီးကုန်၏။
နိဗ္ဗာန်တည်းဟူသော တစ်ဖက်ကမ်းကို ရှာမှီးသူတို့ကိုကား မဖျက်ဆီးနိုင်ကုန်။
ပညာမဲ့သူသည် စည်းစိမ်ဥစ္စာကို တပ်မက်ခြင်းဖြင့် သူတစ်ပါးကို ဖျက်ဆီးသကဲ့သို့ မိမိကိုယ်ကိုလည်း ဖျက်ဆီး၏။
ဘိက္ခုဝဂ် စင်ကြယ်သော အသက်မွေးခြင်း ရှိကုန်သော မပျင်းရိသော မိတ်ဆွေကောင်းတို့ကို ဆည်းကပ်လော့။
အာမိသ။
ဓမ္မဟူသော ပဋိသန္ဓာရ တရားတို့နှင့် ပြည့်စုံရာ၏။
ကျင့်ဝတ်တို့၌ လိမ္မာရာ၏။
ထိုအကြောင်းတရားတို့ကြောင့် ဝမ်းမြောက်ခြင်း များပြားသည်ဖြစ်၍ ဒုက္ခ၏ အဆုံးကို ပြုလတ္တံ့။
ဗြာဟ္မဏဝဂ် အကြင်ပုဂ္ဂိုလ်အား ကိုယ်ဖြင့်လည်းကောင်း၊ နှုတ်ဖြင့်လည်းကောင်း၊ စိတ်ဖြင့်လည်းကောင်း၊ မကောင်းမှု ပြုလုပ်ခြင်းမရှိပေ။
ကိုယ်၊ နှုတ်၊ စိတ် သုံးပါးလုံးဖြင့် စောင့်ရှောက်သော ထိုပုဂ္ဂိုလ်ကို ဗြာဟ္မဏဟူ၍ ငါဘုရား ဟောကြား၏။
ကွန်မြူနစ်နေ့စဉ် သတင်းစာ သည် ၁၉၄၀ ခုနှစ်များ အလယ်လောက်တွင် ရန်ကုန်မြို့၌ ဗမာပြည် ကွန်မြူနစ်ပါတီမှ ထုတ်ဝေခဲ့သော သတင်းစာတစ်စောင်ဖြစ်သည်။
Lintner, Bertil. The Rise and Fall of the Communist Party of Burma (CPB). Southeast Asia Program series, no. 6. Ithaca, N.Y.: Southeast Asia Program, Cornell University, 1990. p. 11 ကိုးကား Category:မြန်မာ သတင်းစာများ။
Amazon FireOS သည် အန်းဒရိုက်ကို အခြေခံကာ ရေးသားဖန်တီးထားသည့် မိုဘိုင်းစက်လည်ပတ်မှုစနစ် ဖြစ်သည်။
အမေဇုံကုမ္ပဏီမှရထုတ်လုပ်ထားသည်။
၎င်းတို့၏ Fire Phone, Kindle Fire, Tablet များနှင့် Fire TV တို့တွင် အသုံးပြုသည်။
၎င်းသည် အန်းဒရွိုက်မှ ပုံစံခွဲထွက် ဖန်တီးထားခြင်း ဖြစ်သည်။
Fire OS သည် အမေဇုံမှ ထောက်ပံ့ပေးထားသည့် စတိုးနှင့် ဝန်ဆောင်မှုများအတွက် ရည်ရွယ်ကာ ထုတ်လုပ်ထားသည်။
အသွင်အပြင် Fire OS သည် သီးခြားအသွင်အပြင်ကို အသုံးပြုထားသည်။
၎င်း အသွင်အပြင်မှာ အမေဇုံ၏ ဝန်ဆောင်မှု အကြောင်းအရာများကို အသုံးပြုနိုင်ရန် ရည်ရွယ်ကာ ဒီဇိုင်းပြုလုပ်ထားခြင်း ဖြစ်သည်။
Amazon Appstore, Amazon Video, Amazon MP3 & Audible, and Kindle Store စသည့် ဝန်ဆောင်မှု များ ဖြစ်သည်။
၎င်းတွင် လတ်တလော ရယူအသုံးပြုခဲ့သည့် ဆော့ဖ်ဝဲနှင့် အကြောင်းအရားများကို ဖော်ပြပေးသည့် Recent အပိုင်းပါရှိသည်။
ဖော်ပြပေးထားသည် အကြောင်းအရာများမှာ apps, games, music, audiobooks, and video အစရှိသည်ဖြင့် မတူညီသည့် အကြောင်းအရာများ ဖြစ်ကြသည်။
Fire OS ဗားရှင်းများ အောက်ပါတို့သည် အန်းဒရွိုက်၏ ဗားရှင်းပေါ်မူတည်ပြီး စီစဉ်ကာ အကြောင်းအရာ ခွဲခြား ဖော်ပြထားခြင်း ဖြစ်သည်။
Android 2.3 Gingerbread 6.3.1 6.3.2 – longer movie rentals, Amazon cloud synchronization. 6.3.4 – latest version for Kindle Fire (2011) Android 4.0 Ice Cream Sandwich 7.5.1 – latest version for Kindle Fire HD 7" (2012) 8.5.1 – latest version for Kindle Fire HD 8.9" (2012) 10.5.1 – latest version for Kindle Fire (2012). Android 4.1 Jelly Bean 3.2.8 – rollback point for Fire HDX (2013). 3.5.0 – introduces support for Fire Phone; Android 4.2.2 codebase. 3.5.1 – Fire Phone maintenance version. Android 4.4 KitKat 4.1.1 4.5.5.1 4.5.5.2 – latest version for tablets released in 2013. 4.6.6.0 – Fire Phone 4.6.6.1 – latest version for the Fire Phone. Android 5 Lollipop 5.0 (Bellini) 5.0.5.1 – introduction of Fire TV. 5.0.1 5.1.1 5.1.2 (Rootable) 5.1.2.1 5.1.4 5.2.1.0 – Fire TV devices. 5.2.1.1 5.2.1.2 – latest version for First Gen Fire TV devices. 5.2.4.0 – latest version for Second Gen Fire TV devices. 5.3.1.0 – latest version for tablets released in 2014 and 2015. (Rootable) 5.3.1.1 – latest version for tablets in August 2016 5.3.2.0 – latest version for November 2016 5.3.2.1 – latest version for December 2016 Fire OS ကို အသုံးပြုထားသော ကိရိယာများ Kindle Fire Fire HD Fire HDX Amazon Fire TV Fire TV Stick Fire Phone ကိုးကား { Category:အန်းဒရိုက် စက်လည်ပတ်ရေးစနစ် Category:မိုဘိုင်း စက်လည်ပတ်မှုစနစ်များ။
Single sign-on (SSO) သည် များလှစွာသော စနစ်များကို ရယူအသုံးပြုနိုင်သော နည်းပညာ တစ်ခု ဖြစ်သည်။
ဤနည်းပညာကို အသုံးပြုခြင်းဖြင့် အသုံးပြုသူသည် စနစ်တစ်ခု သို့မဟုတ် တစ်ခုထက်ပိုသော စနစ်ကို ID နှင့် စကားဝှက် တစ်မျိုးတည်းဖြင့် ဝင်ရောက်ကာ အသုံးပြုနိုင်သည်။
မတူညီသော အသုံးပြုသူအမည် ၊ စကားဝှက်များ အသုံးပြုရန် လိုအပ်တော့မည် မဟုတ်ပေ။
၎င်းသည် Lightweight Directory Access Protocol (LDAP) နည်းပညာကို အသုံးပြုသည်။
LDAP databases များကို ဆာဗာများတွင် သိမ်းထားသည်။
ရိုးရှင်းသော SSO ကို cookies အသုံးပြုကာ အိုင်ပီကွန်ရက် (IP Networks) များတွင် အသုံးပြုနိုင်ပေသည်။
အပြန်အလှန်အားဖြင့်ပင် Single sign-off ဆိုသည်မှာ စနစ်တစ်ခုမှ ထွက်လိုက်ပါက အခြားစနစ်များမှ ထွက်သွားသော နည်းပညာ ဖြစ်သည်။
အကျိုးကျေးဇူး SSO ကို အသုံးပြုခြင်းဖြင့် ရနိုင်သော အကျိုးကျေးဇူးတို့မှာ : 3rd-party sites ကို အသုံးပြုရာတွင် အခက်အခဲများ လျော့ချနိုင်သည်။
အမျိုးမျိုးသော အသုံးပြုသူအမည်နှင့် စကားဝှက်များကို လျော့ချနိုင်ပေသည်။
တူညီသော identity စကားဝှက်များ ပြန်လည်ထည့်သွင်းစရာမလိုသည့်အတွက် အချိန်ကုန် သက်သာစေသည်။
စကားဝှက်နှင့် ပတ်သက်၍ နည်းပညာပိုင်းဆိုင်ရာ ကုန်ကျစရိတ်များကို လျော့ချနိုင်သည်။
}} အို့တက်ယွန် (; ၂၇ ဒီဇင်ဘာ ၁၉၈၈ မွေး), သည် တက်ယွန်ဟု လူသိများပြီး၊ တောင်ကိုရီးယားသရုပ်ဆောင်၊ အဆိုတော်၊ တေးရေးသူနှင့် လုပ်ငန်းရှင် တဦး ဖြစ်သည်။
တောင်ကိုရီးယားလူငယ်အဖွဲ့ တူးပီအမ်၏ အဓိက ရက်ပ်ဆိုသူ ဖြစ်သည်။
၂၀၁၀ ၌ စင်ဒရဲလားညီမ ရုပ်သံဖြင့် ပွဲဦးထွက်လာပြီးနောက်၊ အိပ်မက်မြင့်မြင့်မက်(၂၀၁၁)နှင့် ချကြစို့၊သရဲ(၂၀၁၆)တို့၌ ပါဝင်ခဲ့သည်။
ငယ်စဉ်ဘဝ ဘူဆန်၌ မွေးသော တက်ယွန်သည် အသက် ၁၀ နှစ်တွင် မိဘနှစ်ပါး၊ အစ်မ ဂျီဟင်းနှင့်အတူ မက်ဆာချူးဆက်ပြည်နယ်၊ ဘက်ဖို့မြို့သို့ ပြောင်းရွှေ့ခဲ့သည်။
Cover story: 2PM. iamkoream.com. ၎င်းမြို့မှာ ပိုကြီးမားသော ဘွန်စတွန်ဒေသရှိ မြို့လေးတမြို့ ဖြစ်သည်။
ဘက်ဖို့အထက်တန်းကျောင်း၌ တက်ရင်း ခုနစ်နှစ်ကြာခဲ့သည်။
ကိုရီးယား၌ အနုပညာလုပ်ငန်းများ မစတင်မီ၊ ကျောင်း၌ သူသည် စစ်တုရင်အသင်း၊ ဂျက်ဂီတအဖွဲ့၊ ဂျေဗွီ ဘောသင်းနှင့် အမျိုးသားဂုဏ်မြင့်အသင်းတို့၌ အဖွဲ့ဝင် ဖြစ်ခဲ့သည်။
ဆိုးလ်၊ ယောင်ဒုန်းအထက်တန်းကျောင်းသို့ ပြောင်းရွှေ့တက်ရောက်ပြီးနောက် ဒန်းကုတက္ကသိုလ်၌ စီးပွားစီမံမေဂျာကို လေ့လာသည်။
လက်ရှိ၌ နိုင်ငံတကာရေးရာဘွဲ့ရအတန်းကိုရီးယားတက္ကသိုလ်၌ သင်ယူလျက်ရှိသည်။
အင်္ဂလိပ်၊ ဂျပန်နှင့် ကိုရီးယားလို ကျွမ်းကျင်သည်။
ဘူဆန်ဇာတိ ဖြစ်သည်နှင့်အညီ၊ တက်ယွန်သည် ဘူဆန်ဒေသိယစကား သရသံခြောက်လုံးအသုံးပြုသော ဆတိုးရိလေသံကို ရင်းနှီးရလေကား အံ့ဖွယ်နေ့ရက်များ ဇာတ်လမ်းတွဲ၌ အသုံးချထားသည်။
ဂျေဝိုင်ပီအင်တာတိန်းမင့်၏ လူရွေးပွဲကို ဝင်ပြိုင်ရန် သူ့ကို မရမက တိုက်တွန်းခဲ့သူမှာ သူ့အစ်မ ဂျီဟင် ဖြစ်ပြီး၊ အင်တာနက်အသုံးပြုနေစဉ် လူရွေးပွဲကြော်ငြာကို တွေ့ရှိခဲ့ခြင်းဖြစ်သည်။
စိတ်လက်မပါ သဘောတူလိုက်ရပြီးနောက်၊ တက်ယွန်၏ ၁၇ နှစ်ပြည့်မွေးနေ့၌ နယူးယော့မြို့တော်သို့ နှစ်ဦးသား ချီတက်သည်။
တပတ်ခန့်အကြာ ဇကာတင် ၃၅ ယောက်တွင် အရွေးခံရပြီး၊ ဆက်ပြိုင်ရန် ကိုရီးယားသို့ ဆင့်ခေါ်ခံရသည်။
အစတွင် မော်ဒယ်လုပ်ရန် တက်ယွန်က လျှောက်ထားခဲ့သော်လည်း၊ ဒိုင်များက အဆိုအကဘက်ကို စမ်းကြည့်ရန် အကြံပြုခဲ့သည်။
နောက်ဆုံး (သူနှင့် တဖွဲ့တည်းသားချင်း ဖြစ်လာမည့် လီဂျွန်ဟိုနှင့် ဟွန်ချန်ဆန်းလည်း ပါသော)ဇကာတင် တဒါဇင်စာရင်း၌ ပါခဲ့ပြီး၊ စူပါစတားရှင်သန်ရေးရှိုးပွဲ ဝင်ပြိုင်ကြရာ၊ ဦးစွာ ထွက်ခဲ့ရသူမှာ တက်ယွန် ဖြစ်သည်။
BHS junior competes in Korean 'Survivor' – Bedford, MA – Bedford Minuteman . ဂီတအနုပညာ တူးပီအမ်နှင့် ပွဲဦးထွက်ခြင်း တက်ယွန်သည် တူးပီအမ်အဖွဲ့ဝင် ဖြစ်ပြီး၊ "10 Points out of 10 Points" ("10점 만점에 10점") ပထမဆုံး ဆင်ဂယ်သီချင်းဖြင့် ပွဲဦးထွက်ခဲ့သည်။
သရုပ်ဆောင်ပိုင်း ၂၀၁၆ ၌ ကင်ဆိုဟွန်နှင့်အတူ ချကြစို့၊သရဲဇာတ်လမ်းတွဲ၌ ပါဝင်ခဲ့ပြီး၊ New series ‘Let’s Fight Ghost’ starts in July-INSIDE Korea JoongAng Daily လိုတီဂျူတီဖရီးက ထုတ်လုပ်သော ပထမအနမ်းခုနစ်ခါ၌ ပူးတွဲ သရုပ်ဆောင်ခဲ့သည်။
Lotte Duty Free to release a web drama-INSIDE Korea JoongAng Daily ၂၀၁၇ ၌ ပျောက်ဆုံးသွားသောအိမ်ကြီး သဲဖိုဇာတ်လမ်း၌ သရုပ်ဆောင်သည်။
(သရုပ်ဆောင်ထားသော ဇာတ်ကားစာရင်းကို ဇယား၌ အသေးစိတ် ဖော်ပြထားသည်) Kim Yun-jin, Ok Taec-yeon to star in mystery thriller အခြားလှုပ်ရှားမှု OKCAT ခေါင်းကြီးပြီး၊ ကိုယ်ရှည်သော ကြောင်များကို ဆွဲပြီး၊ လက်မှတ်ထိုးပေးသောကြောင့်လည်း လူသိများသည်။
သူနှင့် သူ့ပရိသတ်များက ထိုကြောင်ကို အို့ကက်Okcats (옥캣)ဟု ညွန်းကြသည်။
ထိုင်းကဲ့သို့ နိုင်ငံများ၌ ထုတ်သော အို့ကက်ရှပ်များ ပေါက်သွားသည်ကို ကြည့်ပြီး၊ သူ့ကိုယ်ပိုင် အို့ကက်များ ထုတ်လုပ်ရန် ဆန္ဒရှိကြောင်း တွစ်တာမှတဆင့် ထုတ်ဖော်လိုက်သည်။
၁၀ နိုဝင်ဘာ ၂၀၁၃ ၌ မိနစ်သုံးဆယ်ကြာသော အို့ကက်တံဆိပ်ကို မိတ်ဆက်ပွဲလုပ်သည်။
တင်ဆက်မှုကို အို့ကက်လိုက်ဟု စာတန်းထိုးပြီး၊ သတင်းထောက် ၅၀ ကျော် တက်သည်။
တင်ဆက်မှုတွင် အို့ကက်ကြောင် သူလက်မှတ်ထိုးသည့်တလျှောက်မှ ယနေ့ထိ ဖြစ်ပေါ်ပြောင်းလဲလာပုံ အရုပ်များနှင့် ဗီဒီယိုများ ပြသပြီး၊ နှိုးစက်တီးလုံးသံပါ ထုတ်ဖော်ပြသကာ အို့ကက်တံဆိပ်ပါ ခေါင်းအုံး၊ အရုပ်များ၊ ယူအက်ဘီစတစ်များနှင့် ဖုန်းဆက်စပ်ပစ္စည်းများ စီးပွားဖြစ်ထုတ်လုပ်မည့်အကြောင်း ရောင်းချရန် ပြောဆိုသည်။
အွန်လိုင်းအရောင်းအဝယ်လုပ်သူများမှ တဆင့် ရောင်းချသွားမည် ဖြစ်ကြောင်းနှင့် သူ့၏ တွစ်တာနှင့် ဖေ့ဘွတ် တရားဝင် အကောင့်များမှနေ၍ ကြေညာပေးသွားမည်ဖြစ်ကြောင်း ဖော်ပြခဲ့သည်။
တက်ယွန်၏ အို့ကက် လုပ်ငန်းမှ ဆယ်လအတွင် ဒေါ်လာတသန်း ရရှိခဲ့ကြောင်း သတင်းများက တင်ပြကြသည်။
သူကလည်း ၂၀၁၄ နှစ်ကုန်အထိ ထုတ်ကုန် ၃၂ မျိုးမှ အမျိုး ၇၀ အထိ ထုတ်ပြီး လုပ်ငန်းတိုးချဲ့သွားမည်ဟု ဆိုသည်။
စစ်မှုထမ်းရန် စာရင်းသွင်းခြင်း ၉ ဒီဇင်ဘာ ၂၀၁၀ ၌ ဂျေဝိုင်ပီကိုယ်စားလှယ်က "တက်ယွန်သည် အမေရိကန် ပီအာဗီဇာကို စွန့်လွှတ်တော့မည် ဖြစ်ကြောင်း၊ ဒီဇင်ဘာ ၁ ရက်နေ့က အမြဲတမ်းနေထိုင်ခွင့် ပယ်ဖျက်စာ တရားဝင် ရရှိခဲ့ကြောင်း" ဖော်ပြသည်။
၂၀၀၈ ခုနှစ်၌ အဆစ်လွဲနေသော ပခုံး၊ ကျောနှင့် အမြင်အာရုံချို့ယွင်းမှုတို့ကြောင့်၊ စစ်မှုထမ်းခြင်းမှ တိမ်းရှောင်နိုင်ရန် ကိုယ်ကာယစစ်ဆေးမှု ခံယူခဲ့သော်လည်း၊ အများပြည်သူ ဝန်ဆောင်မှုအတွက်သာ တာဝန်ထမ်းဆောင်နိုင်သော ကိုယ်ကာယအခြေအနေရှိကြောင်း ပြန်ကြားချက်ရရှိသည်။
en.korea.com . ၂၀၁၂ နှင့် ၂၀၁၃ တွင် မျက်လုံးထဲရှိ အမြင်အာရုံကို ပြန်လည်ပြုပြင်ခြင်းနှင့် ၂၀၁၃ က ပြင်းပြင်းထန်ထန် ကျိုးသွားခဲ့သော လက်မောင်းအတွင်း ပင်အပ်များကို ဖယ်ရှားခြင်းတို့အတွက် ခွဲစိတ်မှု ခံယူသည်။
၂၀၁၃ ဒီဇင်ဘာ၌ စစ်မှုထမ်းရန် အကုန်ရှင်းလင်းသွားသော်လည်း တက်ယွန်သည် အလုပ်ဝန်ပိနေရာ စာရင်းပေးရန် နှောင့်နှေးနေခဲ့သည်။
Ok Taec-yeon Cleared for Active Duty on Second Attempt - The Chosun Ilbo (English Edition): Daily News from Korea - Entertainment > Entertainment ၂၀၁၆ စက်တင်ဘာလလယ်၌ အို့တက်ယွန်သည် ၂၀၁၇ အစောပိုင်း၌ စစ်မှုထမ်းဆောင်တော့မည်ဟု ကြေညာသည်။
ရုပ်ရှင်ရုပ်သံ ရုပ်ရှင် Year Title Role Notes 2013 Marriage Blue Won-chul 2017House of the DisappearedPriest Choi ရုပ်သံ Year Title Network Role Notes 2010 Cinderella's Sister KBS2 Han Jung-woo 2011 Dream High KBS2 Jin Gook / Hyun Shi-hyuk Boku to Star no 99 Nichi Fuji TV Tae-sung 2013 Who Are You? tvN Cha Gun-woo 2014 Wonderful Days KBS2 Kang Dong-hee 2015 Assembly KBS2 Kim Kyu-hwan 2016 Touching You Naver TV Cast (South Korea) Hollywood HDTV (Thailand) iQiyi (Taiwan) Do Jin-woo Hey Ghost, Let's Fight tvN Park Bong-pal First Seven Kisses Naver TV CastOk Taec-yeonEp. 5-6 စစ်မှန်ရှိုး Overview Year Title Network Episodes Originally aired First aired Last aired 2006 Superstar Survival SBS 2008 Hot Blood Mnet 10 Idol Army (Season 3) MBC 17 2009 Wild Bunny Mnet 7 2011 2PM Show! SBS 12 2013 A Song For You From 2PM KBS2 15 We Got Married (Global Edition) Mnet 1 - 20 2015 Oven Radio 1theK 5 စုံစိရှိုး Year Title Network Notes2009 Inkigayo SBS MC with Jang Wooyoung and Ha Yeon-joo 2010 Inkigayo SBS MC with Jang Wooyoung and Sulli Family Outing 2 SBS fixed cast 2013Human Condition (Living Without Stress) KBS2 guest episode 44-47 2014 Three Meals a Day tvN fixed cast with Lee Seo-jin2015 Three Meals a Day Season 2 tvN fixed cast with Lee Seo-jin and Kim Kwang-kyu2016 Mommy SBS MC with Lee Hwi-jae တေးသံသွင်း ဂျပန် TitleAlbum detailsPeak chart positionsSalesJPNTaecyeon Special ～Winter Hitori～ Released: January 18, 2017 Label: Epic Records Japan Format: CD, Digital download 3 JPN: 39,541 ပူးပေါင်းဆောင်ရွက်ခြင်း Year Artist Song title Album 2009 Baek Ji Young ft. Taecyeon "My Ear's Candy" EGO 2009 Bada ft. Taecyeon "Yes I'm In Love" See the Sea 2012 Park Jin-young, Miss A's Suzy, 2PM's Wooyoung and Taecyeon "Classic" Digital Single (Reebok Classic CF)Miss A ft.Taecyeon "Madness" Independent Women Part III 2014 Seulong (2AM) & Taecyeon "U Don't Know" JYP NATION KOREA 2014 'ONE MIC Junho (2PM), Park Jinyoung (GOT7), JB (GOT7) & Taecyeon "Bounce" JYP NATION KOREA 2014 'ONE MIC မူလဇာတ်ဝင်တေးများ Year Song Title Album2011"Dream High" (with Wooyoung, Kim Soo-hyun and Suzy)Dream High OST"My Valentine" (with J.Y. Park & Nichkhun)2013"My Way to You" (with Junho)7th Grade Civil Servant OST"Marriage Blue Opening (결혼전야 Opening)" Marriage Blue OST ဆုနှင် ဇကာတင် Year Award Category Nominated work Result 2010KBS Drama Awards Best New Actor Cinderella's Sister Popularity Award Taecyeon 201147th Baeksang Arts Awards Best New Actor (TV) Taecyeon Most Popular Actor (TV) Taecyeon Mnet 20's Choice Awards Best Sixpack 3rd Bugs Music Awards OST of the Year with Nichkhun & Park Jin-young "My Valentine" KBS Drama Awards Best Couple with Suzy Dream High 201450th Baeksang Arts Awards Most Popular Actor (Film) Marriage Blue Most Popular Actor (TV) Wonderful Days 3rd APAN Star AwardsExcellence Award, Actor in a Serial Drama KBS Drama Awards 2016 KWEB FEST Best Actor Touching You ကိုးကား ပြင်ပလင့် Category:၁၉၈၈ မွေးဖွားသူများ Category:သက်ရှိထင်ရှားပုဂ္ဂိုလ်များ ကဏ္ဍ:တောင်ကိုရီးယား အမျိုးသား ရုပ်ရှင်သရုပ်ဆောင်များ။
မြန်မာပို့စ်သည် ရန်ကုန်မြို့၊ ပုဇွန်တောင်မြို့နယ်တွင် အခြေတည်၍ အပါတ်စဉ်ထုတ်ဝေသော သတင်းစာတစ်စောင်ဖြစ်သည်။
မြန်မာပို့စ်သတင်းစာကို မြန်မာဘာသာဖြင့် ထုတ်ဝေပြီး စာမျက်နှာ ၄၀ ပါရှိကာ အပါတ်စဉ် တနင်္လာနေ့တိုင်း ထုတ်ဝေသည်။
မြန်မာပို့စ် သတင်းစာကို စီးပွားရေးလုပ်ငန်းရှင်တစ်ဦးဖြစ်သူ ဦးဝင်းအောင်မှ ၂၀၀၈ ခုနှစ်တွင် တည်ထောင်ခဲ့သည်။
အဆိုပါသတင်းစာကို United Media Group Co. Ltd. (UMG) မှ တစ်ဦးတည်းပိုင်ဆိုင်ပြီး ၁၀၀ ရာခိုင်နှုန်း ပြည်တွင်းရင်းနှီးမြုပ်နှံမှုဖြစ်သည်။
ထိုသတင်းစာသည် ၂၀၁၄ ခုနှစ်တွင် မြန်မာနိုင်ငံရဲတပ်ဖွဲ့ အထူးသတင်းထောက်လှမ်းရေးတပ်ဖွဲ့ခွဲ၏ ကြိမ်ဖန်များစွာ စုံစမ်းစစ်ဆေးခြင်းခံရသော သတင်းစာများထဲမှ တစ်စောင်ဖြစ်သည်။
Myanmar’s Police Intelligence Unit Queries Newspaper Editors, လွတ်လပ်တဲ့ အာရှအသံ, June 23, 2014 ကိုးကား အခြားကြည့်ရန် သတင်းစာများ စာရင်း၊ မြန်မာနိုင်ငံ Category:မြန်မာ သတင်းစာများ ပြင်ပလင့်များ။
ဓနိသည် ပင်လယ်ဒီရေ ရောက်ရှိသော နေရာများတွင် ပေါက်ရောက်ဖြစ်ထွန်းသည်။
မြစ်ကမ်းနားစပ်၊ ချောင်းကမ်းနားစပ် စသည်တို့တွင် ဓနိများ ပေါက်ရောက်လျက် ရှိသည်ကို တွေ့မြင်နိုင်သည်။
ဓနိပျစ်ကို အိမ်အမိုးအတွက် အသုံးပြုကြသည်။
မြန်မာနိုင်ငံတွင် ပဲခူးမြစ်ကမ်းဘေးနှင့် ဧရာဝတီဒေသတို့တွင် ဓနိများ ထွက်ရှိသည်။
အရွက်နှင့် အရိုးသည် အစိမ်းရောင်ရှိသည်။
ဓနိရွက်များမှာ အုန်းလက်ကဲ့သို့ ပုံသဏ္ဌာန် ရှိသည်။
သို့သော် ဓနိလက်သည် အုန်းလက်ထက် ပို၍ အပြားကြီးသည်။
ကျေးလက်ဒေသများတွင် ဓနိ၏ အရိုးအခြောက်များနှင့် ( အရပ်အခေါ် - ဓနိဘောင်) အခြောက်များကို ထင်းမီးအတွက် အသုံးပြုကြသည်။
ထို့ပြင် ဓနိရိုးကို ခြံစည်းရိုး အကာအရံ အဖြစ်လည်းကောင်း၊ အိမ်နံရံအကာအဖြစ်လည်းကောင်း အသုံးပြုကြသည်။
ဓနိရွက်အနုများ၏ သင်းပျံ့သော ရနံ့ကြောင့် ကောက်ညှင်းထုပ် ပြုလုပ်ရာတွင် ဖတ်အဖြစ်လည်း အသုံးပြုကြသည်။
ထိုအခါ ကောက်ညှင်းထုပ်သည် ဓနိ၏ သင်းပျံ့သောရနံ့တို့ဖြင့် စားချင်စဖွယ် ဖြစ်လာသည်။
ရခိုင်ဘာသာစကားဖြင့် ရီအုန်းပင်ဟု ခေါ်သည်။
ဓနိပျစ် ပြုလုပ်ပုံ ကျေးလက်ဒေသများတွင်သာမက မြို့ပြတွင်လည်း ဓနိပျစ်ကို မိုးရာသီတွင် မိုးဒဏ်မှ ကာကွယ်ရန် အတွက် အမိုးအကာအဖြစ် အသုံးပြုကြသည်။